„Pentru că proba scrisă a examenului de Bacalaureat se apropie, m-am gândit să propun elevilor şi celor interesaţi o prezentare sintetică a programei la limba şi literatura română, pe criterii usor de reţinut”, scrie profesoara de limba română Irina Țoțan, de la Liceul Simion Stonicu din Comarnic, județul Prahova, într-un material pentru Edupedu.ro.

Irina Țoțan susține că a scris programa școlară pe înțelesul elevilor, pentru ca la proba scrisă de pe 1 iulie 2019 aceștia să evite greşelile de încadrare corectă într-o specie literară, într-un curent sau o perioadă literară sau culturală. ”De asemenea, am subliniat elementele care duc, de obicei, la confuzii, precum şi operele obligatorii doar profilului uman”, mai precizează profesorul. ”În speranţa că aceste informaţii le sunt utile elevilor, le doresc succes la examen!”

*nota redacției: Operele din această listă sunt exemple, ele pot varia în funcție de alegerea fiecărui profesor la clasă.

Iată Programa de Bacalaureat la limba şi literatura română:

GENURI LITERARE

GENUL EPIC – Specii literare

Basmul cult – I. Creangă – Povestea lui Harap-Alb

Nuvela – istorică – C.Negruzzi – Alexandru Lăpușneanul

– psihologică – I. Slavici – Moara cu noroc

– fantastică -I. L. Caragiale – La Hanul lui Mânjoală

Romanul – din punct de vedere al anului apariţiei:

Interbelic:

L. Rebreanu – Ion – 1920

C. Petrescu – Ultima noapte de dragoste, întâia noapte de război – 1930 sau Patul lui Procust – 1933

M.Sadoveanu – Baltagul –1930

M. Eliade –Maitreyi -1933

G. Călinescu – Enigma Otiliei – 1938

2. Postbelic

M.Preda – Moromeții – 1955(Vol I); 1967(Vol II)

M. Preda – Cel mai iubit dintre pământeni – 1980

M. Nedelciu – Zmeura de câmpie – 1984 ( numai pentru profilul uman )

din punct de vedere al tipologiei :

social- L. Rebreanu – Ion

balzacian- G. Călinescu – Enigma Otiliei

psihologic – C. Petrescu – Ultima noapte de dragoste, întâia noapte de război

al experienţei – M. Eliade – Maitreyi

mitic – M. Sadoveanu – Baltagul

de familie – M. Preda – Moromeții

metaromanul – M. Nedelciu – Zmeura de câmpie (numai pentru profilul uman)

din punct de vedere al perspectivei narative:

A) subiectiv (naraţiune la persoana I, narator – personaj)

M. Eliade – Maitreyi C. Petrescu – Ultima noapte de dragoste, întâia noapte de război

B) obiectiv (naraţiune la persoana a-III-a, narator omniscient, omniprezent)

L. Rebreanu – Ion G. Călinescu – Enigma Otiliei M. Sadoveanu – Baltagul M. Preda – Moromeții

C) pluriperspectivă narativă (persoana I, a-II-a, a-III-a)

M. Nedelciu – Zmeura de câmpie ( numai pentru profilul uman )

din punct de vedere al structurii, al construcţiei epice, al tehnicilor narative:

A) modern

M. Eliade – Maitreyi C. Petrescu – Ultima noapte de dragoste, întâia noapte de război L. Rebreanu – Ion G. Călinescu – Enigma Otiliei M. Preda – Moromeții M. Nedelciu – Zmeura de câmpie ( numai pentru profilul uman )

B) tradiţional – M. Sadoveanu – Baltagul

din punct de vedere al viziunii asupra temei abordate( al curentului literar)

–toate romanele sunt realiste

CURENTE POETICE – Programa de Bacalaureat la limba şi literatura română

Pașoptismul – V. Alecsandri – Malul Siretului sau Grigore Alexandrescu – Umbra lui Mircea. La Cozia Romantismul – M. Eminescu – Luceafărul sau Floare Albastră sau Odă(în metru antic) sau Glossă Prelungiri ale romantismului și Clasicismului ( numai pentru profilul uman ) – G. Coșbuc – Moartea lui Fulger și O. Goga – Rugăciune sau De demult Simbolismul – G. Bacovia – Plumb sau Lacustră Modernismul – T. Arghezi – Testament sau Flori de mucigai sau Psalm (Tare sunt singur, Doamne, şi pieziş!)

-L. Blaga – Eu nu strivesc colora de minuni a Lumii

– I. Barbu – Riga Crypto și lapona Enigel; Joc secund

6. Avangardismul – I. Vinea – Ora fântânilor (numai pentru profilul uman)

7. Tradiționalismul – I. Pillat – Aci sosi pe vremuri sau Voiculescu – În grădina Ghetsemani

8. Neomodernismul – N. Stănescu – Leoaică tănără, iubirea sau Poveste sentimentală sau Către Galateea; În dulcele stil clasic. M.Sorescu – Echerul sau Poveste

9. Postmodernismul – M. Cărtărescu – Poema Chivetei sau Ciocnirea

Atenție, Modernismul, Avangardismul, Tradiționalismul sunt curente poetice interbelice. Neomodernismul, Postmodernismul sunt curente poetice postbelice.

Operele Luceafărul de M. Eminescu, Moartea lui Fulger de G. Coşbuc, Riga Crypto și lapona Enigel de I. Barbu, Poema Chiuvetei de M. Cărtărescu sunt epice în versuri.

Operele Testament de T.Arghezi, Eu nu strivesc corola de minuni a Lumii de L.Blaga, Joc secund de I. Barbu, În dulcele stil clasic de N. Stănescu sunt arte poetice .

GENUL DRAMATIC – SPECII LITERARE

Comedia – I. L. Caragiale –O scrisoare pierdută Drama interbelică – C. Petrescu – Jocul Ielelor sau Suflete tari ( numai pentru profilul uman ) sau L. Blaga – Meșterul Manole ( numai pentru profilul uman )

Drama postbelică – M. Sorescu – Iona

EPOCI. PERIOADE

Fundamente ale culturii române

– Originea și evoluția limbii române (numai pentru profilul uman)

Perioada veche

Cronicarii: Grigore Ureche; Miron Costin; Ion Neculce; Dimitrie Cantemir

Iluminismul: Şcoala Ardeleană, Budai Deleanu – Țiganiada–un text literar

REVISTE LITERARE – REPREZENTANŢI. PERSONALITĂŢI CULTURALE

Dacia Literară – Mihail Kogălniceanu

Convorbiri Literare – Titu Maiorescu

Sburătorul – Eugen Lovinescu

AUTORI CANONICI

Mihai Eminescu

Ion Creangă

I.L. Caragiale

Titu Maiorescu

Ioan Slavici

Bacovia

Lucian Blaga

Tudor Arghezi

Ion Barbu

Mihail Sadoveanu

Liviu Rebreanu

Camil Petrescu

Călinescu

Lovinescu

Marin Preda

Nichita Stănescu

Marin Sorescu

Irina Țoțan a făcut recent o analiză prin care a arătat că la proba de Limba română un elev care răspunde corect la primul subiect poate lua nota 6, fără să fi citit vreo carte.

Tot într-o analiză pentru Edupedu, aceasta a remarcat faptul că subiectele de BAC la Limba română, au fost modificate semnificativ în ultimii 15 ani.

Calendar BAC 2019 Sesiunea iunie-iulie 2019

27 – 31 mai 2019 Înscrierea candidaților la prima sesiune de examen

31 mai 2019 Încheierea cursurilor pentru clasa a XII-a/ a XIII-a

3 – 4 iunie 2019 Evaluarea Competențelor lingvistice de comunicare orală în Limba română – proba A

5 – 6 iunie 2019 Evaluarea Competențelor lingvistice de comunicare orală în Limba maternă – proba B

7, 10* – 11 iunie 2019 Evaluarea Competențelor digitale – proba D

12 – 13 iunie 2019 Evaluarea Competențelor lingvistice într-o limba de circulație internațională – proba C

1 iulie 2019 Limba și literatura română – proba Ea) – examen scris

2 iulie 2019 Limba și literatura maternă – proba Eb) – examen scris

3 iulie 2019 Proba obligatorie a profilului – proba Ec) – examen scris

Examen la Matematică – pentru absolvenții claselor de liceu cu profil real din filiera teoretică, pentru cei care au terminat filiera tehnologică și pentru absolvenții de la profilul militar și profilul pedagogic – specializarea învățători-educatoare, din filiera vocațională

– pentru absolvenții claselor de liceu cu profil real din filiera teoretică, pentru cei care au terminat filiera tehnologică și pentru absolvenții de la profilul militar și profilul pedagogic – specializarea învățători-educatoare, din filiera vocațională Examen la Istorie – pentru absolvenții de la profilul umanist din filiera teoretică și pentru toate profilurile și specializările din filiera vocațională, cu excepția celor de mai sus

4 iulie 2019 Proba la alegere a profilului și specializării – proba Ed) – examen scris

Absolvenții trebuie să aleagă una dintre următoarele materii, pentru examen, în funcție de studiile urmate în liceu:

Fizică, Chimie, Biologie sau Informatică – elevii de la profilul real din filiera teoretică, de la profilul tehnic și profilul resurse naturale și protecția mediului din filiera tehnologică și de la profilul militar din filiera vocațională

– elevii de la profilul real din filiera teoretică, de la profilul tehnic și profilul resurse naturale și protecția mediului din filiera tehnologică și de la profilul militar din filiera vocațională Geografie, Filosofie, Logică și argumentare, Economie, Psihologie și, după caz, Sociologie – absolvenții de la profilul umanist din filiera teoretica, de la profilul servicii din filiera tehnologică și din toate profilurile și specializările din filiera vocațională, cu excepția celui menționat mai sus

8 iulie 2019 Afișarea rezultatelor (până la ora 12:00) și depunerea contestațiilor (orele 12:00 – 16:0)

9-12 iulie 2019 Rezolvarea contestațiilor

13 iulie 2019 Afișarea rezultatelor finale

* Candidaţii de altă confesiune decât cea ortodoxă, care sărbătoresc Rusaliile în data de 10 iunie, pot fi programaţi pentru susţinerea probei D în zilele de 7 şi 11 iunie, precizează Ministerul Educației.

FOTO: Photo by Ruslan Alekso from Pexels

Donează prin Transfer Bancar CONT LEI:RO76BTRLRONCRT0471641001 CONT EURO:RO26BTRLEURCRT0471641001 Deschis la BANCA TRANSILVANIA